b'\n_START_ARTICLE_\nHjul\n_START_PARAGRAPH_\nEt hjul er en genstand, der er lavet til at dreje om en akse. De fleste hjul er runde, men is\xc3\xa6r tandhjul kan i visse sammenh\xc3\xa6nge laves ovale eller med et eller flere udspring for en periodisk p\xc3\xa5virkning af en enhed, der skal bev\xc3\xa6ge sig._NEWLINE_Hjul bruges til transport, hvor rullebev\xc3\xa6gelsen fjerner det meste af friktionen mellem byrden og underlaget. I tidligere tider kunne et hjul v\xc3\xa6re en skive af en tr\xc3\xa6stamme, en skive lavet af tilsk\xc3\xa5rne planker eller hvad datidens fantasi ellers kunne pr\xc3\xa6stere. I dag er de fleste transporthjul lavet med et nav, en f\xc3\xa6lg og et d\xc3\xa6k. P\xc3\xa5 visse lette hjul, bl.a. p\xc3\xa5 cykler, er der kun f\xc3\xa6lg foruden forbundet til navet med eger._NEWLINE_I en motor kan et svinghjul holde rotationen i gang med sin masse._NEWLINE_Hvis et hjul bliver tilpas bredt eller opbygget p\xc3\xa5 en bestemt m\xc3\xa5de, kaldes det en rulle._NEWLINE_Hjul bruges ogs\xc3\xa5 i spil, f.eks. lykkehjul, roulette og andre spil, hvor du v\xc3\xa6dder om eller f\xc3\xa5r gevinst efter hvor hjulet standser._NEWLINE_I Indien var hjulet symbol for verdensherskeren, som satte alt i bev\xc3\xa6gelse. Hjulet ses stadig i Indiens flag._NEWLINE_En kendt talem\xc3\xa5de i Danmark er: "Sm\xc3\xa5 hjul kan flytte store ting". Med det menes, at selvom man ikke er den vigtigste deltager, s\xc3\xa5 kan man alligevel yde en pr\xc3\xa6station. Af og til udtrykkes det klarere at mange "sm\xc3\xa5 hjul" i f\xc3\xa6llesskab flytter "byrden", som det st\xc3\xb8rste hjul alene ikke kunne b\xc3\xa6re.\n_START_SECTION_\nHistorie\n_START_PARAGRAPH_\nDen \xc3\xa6ldste kendte anvendelse af hjulet anses i dag at v\xc3\xa6re som drejeskive ved keramikforarbejdning (cirka 3000 f.Kr.) i omr\xc3\xa5det omkring Mesopotamien. Vognhjulet blev opfundet i Kina cirka omkring 2500 f.Kr. Inkaerne og andre vestlige samfund konstruerede hjullignende mekanismer. Man har fundet leget\xc3\xb8j, der indeholder hjullignende konstruktioner og disse dateres til ca. \xc3\xa5r 1500 f.Kr. Selvom hjulet oprinder fra Afrika, s\xc3\xa5 blev det ikke indf\xc3\xb8rt i samhandlen omkring Sahara, samt Australien f\xc3\xb8r europ\xc3\xa6erne begyndte at besejle disse omr\xc3\xa5der. _NEWLINE_Bem\xc3\xa6rk, at de f\xc3\xb8rste indikationer p\xc3\xa5 mennesket (Homo sapiens) dateres til omkring 100.000 f.Kr. og at gennem ca. 96.000 \xc3\xa5r har personer med samme kapacitet som vor egen g\xc3\xa5et omkring inden opdagelsen af hjulet blev gjort. Der findes dog indikationer p\xc3\xa5, at menneskerne p\xc3\xa5 den tid levede i sm\xc3\xa5 grupper og de havde ingen nytte af at transportere materiel over l\xc3\xa6ngere str\xc3\xa6kninger. Desuden kr\xc3\xa6ver hjulet en hjulaksel sat fast, hvilket er en mere kompleks konstruktion._NEWLINE_Heller ikke den biologiske evolution p\xc3\xa5 makroniveau har udviklet organismer med de energifordelinger hjulet giver, hvis man ser bort fra visse edderkoppearter, som ruller sig sammen til en rund bold og flygter i tilf\xc3\xa6lde af angreb.'